هر بير طايفانين باشچيسي واردي، اونلار يوروشلر زاماني دؤيوشچولره باشچيليق ائدير، کؤچ اۆچون يئر سئچير، نسيل عوضولريني موحاکيمه ائديرديلر. بدوي اعيانلارينين بؤيوک مال-قارا سورولري واردي. اونلارين دوه‌لري و جينس آت ايلخيلاري سويا ياخين اولان ان ياخشي اؤروشلرده اوتلاييرديلار. طايفا باشچيلاري و اونلارين ياخين قوهوملاري اسيرلري قول کيمي ايشله‌ديرديلر. اونلار واهه لرده تارلالاري سووارماق اۆچون کهريزلر و کاناللار قازير، چؤللرده سورولري اوتاريرديلار.